ISIGIDIMI SAMAXOSA, FEBRUARY 4, 1871. 7

emhlabeni apa, nayeke ubengenak’ ukulindela
ukubushiya obubom ngapandle kwentlungu. Aba-
hlobo bake abamnyama, bayalila kanye kukula-
hlekana naye, nemisebenzi yake yohlala ikunju-
Iwa kamnandi.

 EZIVELA KUBABALELANI.

Kwi Sigidimi Samaxosa.

Nkosi,—Ekubeni ndingomnye wabaleseshi be
Sigidimi Samaxosa ndinqwenela ukunga ungake
undivumele ukuba ke ndixele ingcinga zam nge-
uye yendawo ezikwipepa lika January; nakuba
ndingenako ukuti lingumlinganiselo ofanelekileyo
nonokumela isininzi sento ezitetwa ngamapepa E-
Sigidimi eso. Ndiyavuyake ukuba kungenjalo.
Esinye sezizatu ezibangele ukuba ndibale ngayo
lendawo kukucasana ecasene ngako nendawo eku-
qalwa ngayo kwelamangesi icala lelopepa, ekutini
ipakamise iqaba ngapezu kowasesikolweni. Esinye
isizatu sesokuba ndibona ukuba lendawo ibekiswe
kuti lutsha. Lendawo nditeta ngayo yile iteta
*ngomxosa.*

Ukuze ndibe nako ukuviwa kakuhle kaundivu-
mele ukuba ndizimise ngazinye ezona ndawo
zizintloko, nemfundiso ezingamandhla kuyo, nje
ngokuqonda kwam, ndizeke ndizipendule ngazinye.

1. U-Kokela—Umxosa ekuqondakalayo ukuba
unemfundwaua etile—usixelela ukuba kuko isa-
hluko esikulu pakati komxosa wesizukulwana
esidhluleyo nowesi sangoku. Ukuba akukafezeki
kalokunje ukusuka kom Xosa esimilweni sake
sangapambili kwoba kuyapela ngoku.

Nditi mna ukuyipendula lendawo ndinosizi
ukuba ndingenako ukumvumela ngokuzeleyo.
Kuba xa sekucutywa into, isahluko kumxosa we-
sizukulwana esidhluleyo nowesangoku sincinane.
Into enkulu abonakala ukungati U-Kokela uyayi-
lilela kukuba ama Xosa engasazipete njengoko
ebeke enjalo. Enditi ke mna koko awu! akwaba
bekunjalo, kube ukuzipata kwawo bekungapantsi
koko kukuko ngoku. Ndikushiyela kwabamnyama
abanenqondo ukuba bahlule ukuba kukupina
okunenzuzo kuko ukuti um Xosa, *njengoko anjalo
ngoku,* abe ngapantsi kwama Ngesi, kuko ukuti
azipate. Okukokwam mna nditi inzuzo isekubeni
abe pantsi kwamangesi. Andikafuni kodwa ukuti
Sendingena emapikeni alonto.

Uti ngokungapezulu Ukokela ama Xosa ebene-
siko lawo ebezipete ngalo. Mna ndongezelela
ukuti asenalo, nditi ngapezulu laye lingelilo
elilungileyo, nangoku alikalungi. Kanjalo indlela
azipata ngayo izinto ama Ngesi ilunge ngapezu
kweyama Xosa. Kufanele ke ngoko ukuba siyivu-
lele ituba eyamangesi ngapandle kwe kwele.

1. Uti U-Kokela apo ikona lenguquko yokube-
kisa kubumbi ubuxosa isezikolweni.

Ndofumana nditi kulondawo akummangaliso
ukuba kuti ekuqaleni eyona nguquko inkulu ibe
kona apo. Into ede ibe ngumangaliso kukucota
kwayo, kuba kungangokude utandabuze nokuba
kuko inguquko na.

1. Uti U-Kokela lenguquko isingisele ekona-
kaleni.

Ukuba ndiyamva umbali walendawo ndingati
makaze andixolele xa nditi ukupendula kwam,
naye uyikolwa kanzima lonto ayitetayo. Yona
kanye lendawo yokuba lenguquko isezikolweni
ibonisa ngokusemhlotsheni ukuba ayisiyiyo ingu-
quko esingisele ekonakaleni. Bekungatiwa *ewe
kunjalo* ukuba bekunganoku vunywa ukuti abafu-
ndisi beze kubonakalisa abantu abamnyama
endaweni yokubalungisa. Xa kutiwa *umfundisi,*akutetwa ozisa ilizwi lika Tixo lodwa (nakuba leyo
iyiyona ndawo ingamandla) koko kutetwa ozisa
nobulumko, kuba ezizinto zombini zihamba kunye.
Kuqinisekile oku ukuba Ilizwi alizanga lasilelelwa
kukuzisa ubulumko. Zinako nake ezizinto, Ilizwi
nemfundo, ukumonakalisa umntu, mhlaumbi
isizwe ? Hayi inkolo igwenxa. Ipantse ukufana
nokuti abafundisi *ngamabedengu.* Ekungazange
ke kubeko nkolo ilahleke ngapezu kwaleyo.
Andikolwa ukuba naye U-Kokela lowo angade
avume ukuti lemfundo anayo imonakalisile, kuba
kubonakala kulendawo ayibalileyo ukuba une-
ntwana ayaziyo kona ezimbalini.

1. Uti U-Kokela lenguquko yendele. Ayanele
kuba sekulahleni amasiko ama Xosa, koko iko
nasekutini kupulukwane nendawo ezinjengobuciko,
nobu'roti *bokulwa,* indawoke ezo ezibonakala
ukungati beziyimvelo kumXosa wesizukulwana
esidluleyo.

Ubunyaniso balendawo ndingabushiyela kuma-
ciko akwaziyo ukuzipengulula izinto ngapezu kwam

Kodwa ukuba ubete uburoti obupelayo *bobo-
kumela nokutetelela inyaniso,* ukuba kanjalo
bendikufumene kuyinyaniso oko, bendiya kuzihlo-
mela izikalo zake ngokuti makati onke ama Xosa
alilelwe lihlabati lonke.

1. U-Kokela umisa um Xosa wakudala emmisela
ukuba kulandelwe yena lulutsha Iwangoku. Uti
ngokunga ingaqondwa into ayitetayo abalule U-
Nodude—Elona gama lake bati waengu Ngxokela
into ka Cukula. Uti ke kanjalo abuze ukuba isizu-
kulwna sangoku siyawazina amaduli namadabi.

Ndiyatemba ke kodwa ukuba umbali walendawo
akasingisele kwinto ayitetayo xa amisa iqaba ukuba
kulandelwe lona. Ngokubekisele ekwaziweni kwe
duli ne dabi nditemba ukuba baninzi, kwesi sizu-
kulwana sama Xosa sihlumayo, abangati asazinto
ngawo ngapaya kwe ntsingiselo zalomazwi, baze ke
bavuye ukuba benokutsho. Mna ndingomnye.

1. Uti U-Kokela ulutsha lufundiswa ngo
Wallace no Bruce no Cromwell no Wellington,
nange mbali zase Rome nezase Greece kodwa
alufundiswa ngo Nodude nabanye abanje ngaye.
Ityala loku ulibeka kubafundisi kuba belulahlekisa
ulutsha; ulibeka nakulutsha kuba lumate kanga-
ngokude lukulandele oko kulahlekiswa.

Kuyinyaniso ukuba lamagama akankanywayo
apa ayazeka kakulu kwabazaziyo imbali. Aqeleke
lamagama kangangokude abe akaposisi kakulu oti,
ongawaziyo lamagama akazazi imbali zase Europe.
Esilincomake ilizwe singalibali ngenxa yokwazeka
kwalamagama, kuba ilizwe linetyala kubanini bawo.

Nongati ke awacukuceze lamagama kungamfanela
ukuba anikwe ityala lokuswela imbulelo.

Ngokubekisele kwimbali zase Greece ne Rome
ndiyakuvuma ukuti azaziwa kakulu ngabamnyama,
kodwa abo bazaziyo abanakuba bangakuvumi
ukuti banetyala! ulamazwe. Ama Greek nama Ro-
man alenzele into ilizwe. Asikuko nokuba ndinga-
tanda ukubona umlinganiso ongenziwayo pakati ko
Nodude, nalamagama akankanywa apa, nezimbali.
Ngokubekiselele ekubekeni ityala kubafundisi
ngenxa yokungafundisi ngo Nodude, nabafundi
ngenxa yokungafundi ngaye ndingafumana nditi
lonto ibubuyilo obungangobokuti iqaba liqonda
ngapezu kofundileyo, nditsho ndiyeke.

1. Uti U-Kokela inteto yesi Xosa ipulukana
nobuhle bayo, ibeke inzonzela ekubeni *yimityubu-
lulu yodaka namanzi.* Uti ukuyililela lendawo ade
apantse ukuwagqiba amazwi apimisela ngawo
izikalo zake umntu ngenteto yama Xosa.

Kuko isiteto esidala E-Greece sokuti inteto
yabantu ifana nempilo yabo, endingaboni ke mna
ukuba kungatinina ukuza kube luhlobo lumbi.
Ke ngoko ukuba kuko inguquko ebantwini yoba
njalo nenteto yabo. Ewe ingati kanti mhlaumbi
ibekisela ekonakaleni. Kodwa njengokuba ingu-
quko isezikolweni singatemba ukuti isingisele
ekulungeni. Ekubeni ke enye yendawo ezinga-
mandla kulenguquko yase zikolweni ikukutshaba-
lalisa isahluko pakati kwe Mfengu nom Xosa
kuya kuti entetweni kubeko ukuti zihlangane
zibenye. Into ke leyo esifanele ukuyivuyela kanye.

Ngokubekisele kwindawo ayikankanya ngokuti
iposisiwe kwipepa lika November, atike ngayo
abonise ukuba inteto inzonzela ekubeni ludaka
namanzi, ndingati mna okwam, “ukuyidela kwake
kufana nokomntu owazi into eliteta yona ngokwa
Mangesi kodwa elilizwi liti *ndiyatemba.* Ewe anga-
tsho umntu ongayaziyo inteto yamaXosa ukuti um-
ntu ote *ndiyatemba* endaweni *yokuti ndiyakolwa,* xa
ateta ngama Xesiba nama Mpondo, ukuti lomntu
ubefuna ukuba ezizizwe zibulalane, njengo Kokela
lowo. Kodwa ke wena ungayaziyo mandikuxelele
ukuti entetweni yama Xosa apa kuko ukusetye-
nziswa okutile kwamazwi okumangalisayo kwaku-
guqulelwa kwezinye inteto. Kangela nakwinteto
ka Kokela kwakwelo pepa apo ati “U-Tshi-
wo, no Ngconde, no Mdange, no Hleke *ngamadoda*ka' Togu ” njengokungati U-Togu ngumfazi
walamadoda. Kodwa inyaniso yeyokuba nguyise
wawo. Esingati ke ukuyiteta lonto ngenye indlela
*lamadoda ngonyana baka Togu, U-Togu ngumfazi
walamadoda.* Isintsonkoti ke lonto. Ndiyazi ukuba
abanye bati yimposiso ete nqi le. Mhlaumbi ke
angaba U-Kokela lowo selelahleka naye kuba
eke wase sikolweni.

1. U-Kokela uhlaba umkosi kuyo yonke into
enokuteta nepepa, nenokupata usiba. Uhlaba
umkosi wembali zakwa Xosa ukuba zaziwe
kwizizukulwana ezilandelayo. Umsebenzike lowo
omhle kunene. Uti zezibalwe ngenteto yama Xo-
sa emsulwa. Bonke ke abo babalayo bokutumela
oko bakubalileyo kwi Sigidimi sama Xosa. Uti ke
yena ukulungelanisa negama lake, U-Kokela.